पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। पंजाबी फिल्मों की आजकल धूम है। हर दूसरे दिन एक नई फिल्म अनाउंस हो जाती है। इसी ग्रोथ को देखते हुए स्पार्क पंजाबी चैनल लेकर आया है एक्टिंग रिएलिटी शो 'बिग फेम स्टार'। पटियाला, बठिंडा, अमृतसर, लुधियाना और जालंधर के बाद ऑडिशन के लिए ये टीम पहुंची है चंडीगढ़। मंगलवार की सुबह 10 बजे से सेक्टर-16 के पंजाब कला भवन में ऑडिशन शुरू होंगे। तो अगर आपकी उम्र 16 से 25 साल के बीच है और एक्टिंग का शौक है, आप ये ऑडिशन देने पहुंच सकते हैं। इस शो के विनर एक लड़का और एक लड़की होंगे जिन्हें पंजाबी फिल्म में काम करने का मौका मिल सकता है। इस शो को जज करेंगे पंजाबी एक्टर गैवी चहल और सुनीता धीर। सोमवार को सेक्टर-17 के होटल ओएस्टर में रिलायंस ब्रॉडकास्ट नेटवर्क लिमिटेड की क्लस्टर प्रोग्रामिंग हेड मिशा बाजवा चौधरी ने इसके बारे में जानकारी दी।
पंजाब के बाकी पांच शहरों में हुए ऑडिशन में इस शो को रिस्पॉन्स तो अच्छा मिला है पर शिकायत ये रही है कि लड़कियों की गिनती अभी भी कम है। मिशा ने कहा कि हमारी कोशिश थी कि ऐसे शहरों में जाकर उन लोगों को प्लेटफॉर्म दें जिन्हें आम तौर पर मौका नहीं मिलता। सिंपल सा फॉर्मूला ये है कि हिस्सा लेने वाले में एक्टिंग की चिंगारी होनी चाहिए। इस शो में गैवी और सुनीता न सिर्फ जज होंगे बल्कि पार्टिसिपेंट्स को एक टीचर की तरह काफी कुछ सिखाएंगे भी। सुनीता ने बताया कि जो ज्यादा खास नहीं कर पाते, हम उन्हें रिजेक्ट नहीं करते।
क्योंकि ऐसे लोगों से अगली बार में अच्छा करने की उम्मीद होती है। कई तो ऐसे भी हैं जो एक शहर से वेटिंग में लिस्ट में जाने पर दूसरे शहर से सिलेक्ट हुए हैं। गैवी ने बताया कि इंडस्ट्री में 10 साल बिता लिए हैं इसलिए समझता हूं कि नए एक्टर्स को क्या-क्या दिक्कतें आती हैं। अपने एक्सपीरिएंस से इन नए लोगों को काफी कुछ सिखा सकूंगा। इस शो के मेगा ऑडिशन के लिए 60 लोग सिलेक्ट होंगे। आखिरी यानी गाला राउंड के लिए 24 लोग सिलेक्ट होंगे जिसमें 12 लड़के और 12 लड़कियां होंगी। इस राउंड को जज करेंगे एक्टर अनूप सोनी और टिस्का चोपड़ा।
ऑडिशन के लिए पहुंचें
कहां: पंजाब कला भवन, सेक्टर-16
कब: सुबह 10 बजे से
फोटोः जसविंदर सिंह।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mag_Deva hin_Deva hin_Deva bho_Deva zho_Hant eng_Latn